Το **A Place with No Name** είναι τραγούδι του Μάικλ Τζάκσον. Ένα snippet διάρκειας 24 δευτερολέπτων κυκλοφόρησε μετά τον θάνατο του καλλιτέχνη στην ιστοσελίδα TMZ.com τον Ιούλιο του 2009, τρεις εβδομάδες μετά τον θάνατο του καλλιτέχνη. Το κομμάτι θυμίζει το τραγούδι *A Horse with No Name* των America. Κατά τη διάρκεια της διαρροής, το *America* δήλωσε ότι ήταν «τιμημένο» που ο Μάικλ Τζάκσον επέλεξε να δοκιμάσει το έργο τους. Ο Dr. Freeze είχε πρόσφατα δεχθεί ότι το *A Place with No Name* θα κυκλοφορήσει σύντομα σε ένα άλμπουμ από ανέκδοτα κομμάτια του Τζάκσον, αλλά δεν ανακοίνωσε την ημερομηνία κυκλοφορίας. Υπήρξαν ισχυρισμοί ότι υπάρχουν δεκάδες ανακυκλοφόρητα τραγούδια του Τζάκσον που θα χρειαστούν μερικά χρόνια για να κυκλοφορήσουν.

Προϊστορία και διαρροή
----------------------

Τον Ιούνιο του 2009, ο Μάικλ Τζάκσον πέθανε μετά από καρδιακή ανακοπή. Τρεις εβδομάδες μετά τον θάνατο του καλλιτέχνη, η ιστοσελίδα TMZ.com - η οποία ήταν το πρώτο μέσο ενημέρωσης που ανάφερε τον θάνατο του καλλιτέχνη - δημοσίευσε στο Διαδίκτυο ένα snippet διάρκειας 24 δευτερολέπτων ενός τραγουδιού ονόματι *A Place with No Name*. Το κομμάτι είναι ένα ακυκλοφόρητο τραγούδι του Τζάκσον, η μελωδία και οι στίχοι του οποίου θυμίζουν το κομμάτι *A Horse with No Name* του συγκροτήματος America, το οποίο έγινε #1 hit μετά την κυκλοφορία του, το 1972, και βοήθησε το πρώτο άλμπουμ του συγκροτήματος, *America*, να γίνει πολλές φορές πλατινένιο. Η *St. Louis Post-Dispatch* δήλωσε ότι τα δύο τραγούδια ήταν «σχεδόν πανομοιότυπα». Παρά τις ομοιότητες μεταξύ του *A Horse with No Name* και του *A Place with No Name*, αποκαλύφθηκε ότι ο Τζάκσον έλαβε άδεια να ηχογραφήσει την τελευταία σύνθεση. Δεν είναι γνωστή η χρονολογική περίοδος των ηχογραφήσεων, αν και αναφέρεται ότι ο τραγουδιστής και το συγκρότημα America μοίρασαν ένα μάνατζερ - αναφέρεται ότι είναι ο Τζιμ Μόρεϊ - στα τέλη της δεκαετίας του 1980 και στα τέλη της δεκαετίας του 1990.

Η εκδοχή του Τζάκσον για το *A Place with No Name* δεν ήταν το πρώτο τραγούδι από ένα μέλος της οικογένειας Τζάκσον που θυμίζει το έργο των America. Το hit της Τζάνετ Τζάκσον, *Someone to Call My Lover* — από το άλμπουμ *All for You* (2001) — θυμίζει το *Ventura Highway*, τραγούδι από το άλμπουμ *Homecoming*.

Απάντηση του America
--------------------

Ο Ντέβεϊ Μπάννελ και ο Γκέρρι Μπέκλεϊ - δύο από τα τρία μέλη του συγκροτήματος - εξέφρασαν την ευγνωμοσύνη τους στον Τζάκσον επειδή επέλεξε το τραγούδι τους ως μουσικό πρότυπο για το *A Place with No Name*. Σε ανακοίνωση τους στο MTV, οι μουσικοί εξέφρασαν την λύπη που οι θαυμαστές του ποπ τραγουδιστή δεν άκουσαν την ολοκληρωμένη εκδοχή του τραγουδιού όσο ο Τζάκσον ήταν ζωντανός:

> 
> Είμαστε τιμημένοι που ο Μάικλ Τζάκσον επέλεξε να το ηχογραφήσει και είμαστε εντυπωσιασμένοι από την ποιότητα του κομματιού. Επίσης ελπίζουμε ότι αυτό θα κυκλοφορήσει σύντομα έτσι ώστε οι μουσικοί ακροατές σε όλο τον κόσμο να μπορέσουν να ακούσουν ολόκληρο το τραγούδι και για άλλη μια φορά να δοκιμάσουν την απαράμιλλη λαμπρότητα του Μάικλ Τζάκσον [...] ο Μάικλ Τζάκσον το έκανε δίκαια και πραγματικά ελπίζουμε ότι οι θαυμαστές του - και οι δικοί μας - θα το ακούσουν ολόκληρο. Είναι πραγματικά οδυνηρό.
> 
> 
> 

Ο Μπάννελ αργότερα σχολίασε ότι ήταν «πολύ περήφανος για το γεγονός ότι [ο Τζάκσον] το ηχογράφησε. Είναι καλή εκδοχή και ενδιαφέρουσα παραγωγή του αρχικού κομματιού που έγραψα». Ο συνθέτης δήλωσε ότι ο ίδιος και ο Μπέκλεϊ ήταν «σίγουρα στο σκοτάδι» σχετικά με το μέλλον του ανέκδοτου υλικού του Τζάκσον.

Μελλοντική κυκλοφορία
---------------------

Στα τέλη του Αυγούστου του 2009, το περιοδικό *Rolling Stone* σημείωσε ότι δεν υπάρχουν σχέδια για την κυκλοφορία της ολοκληρωμένης ή της επίσημης εκδοχής του *A Place with No Name* - μέχρι σήμερα, μόνο το snippet 24 δευτερολέπτων υπάρχει. Εκτός από το τραγούδι του Τζάκσον που διέρρευσε, υπάρχει μεγάλος αριθμός ανέκδοτων κομματιών του καλλιτέχνη, και ένα ποσοστό αυτού του αριθμού θα κυκλοφορήσει στο μέλλον.

Κατά τη διάρκεια της διαρροής του *A Place with No Name*, ο επιμελητής του Rock and Roll Hall of Fame, Τζιμ Χενκ, σχολίασε ότι όποια τραγούδια του Τζάκσον κυκλοφορήσουν στο μέλλον θα τύχουν μεγάλης προσοχής, δηλώνοντας, «αυτό που βλέπουμε να γίνεται τις τελευταίες τρεις εβδομάδες είναι ότι το άλμπουμ έχει εντυπωσιακές πωλήσεις. Πιστεύω ότι θα δούμε απίστευτο ενδιαφέρον σε όποιο υλικό του Μάικλ Τζάκσον κυκλοφορήσει στο μέλλον».

Ο Dr. Freeze ισχυρίστηκε στις 30 Ιανουαρίου 2011, σε διάρκεια μιας συνέντευξης με το MJFrance, ότι το *A Place with No Name* και το *Blue Gangsta*, ακόμα ένα κομμάτι που διέρρευσε, θεωρείται ότι θα εμφανιστούν στο επόμενο άλμπουμ με ανέκδοτα κομμάτια του Τζάκσον.

Παραπομπές
----------

1. 1 2  France, MJ (29 Ιανουαρίου 2011). «INTERVIEW EXCLUSIVE: DR. FREEZE RÉVÈLE LE TITRE D'UN INÉDIT...». MJFrance. Ανακτήθηκε στις 29 Ιανουαρίου 2011.
2. 1 2 3 4 5 6  Montgomery, James (20 Ιουλίου 2009). «America 'Honored' By Michael Jackson's 'A Place With No Name' Sample». MTV. Ανακτήθηκε στις 28 Αυγούστου 2009.
3. ↑  «Many unreleased songs». *The Straits Times*. 2 Ιουλίου 2009. Ανακτήθηκε στις 5 Μαρτίου 2010.
4. ↑  Hessel, Evan (25 Ιουλίου 2009). «Michael Jackson, King Of Pop, Dies At 50». Forbes. Ανακτήθηκε στις 17 Οκτωβρίου 2009.
5. ↑  «New Michael Jackson song leaked». news.com.au. 17 Ιουλίου 2009. Αρχειοθετήθηκε από το πρωτότυπο στις 19 Ιουλίου 2009. Ανακτήθηκε στις 17 Οκτωβρίου 2009.
6. 1 2 3 4 5  Kreps, Daniel (20 Ιουλίου 2009). «America Respond To Michael Jackson's 'A Place With No Name'». *Rolling Stone*. Αρχειοθετήθηκε από το πρωτότυπο στις 24 Σεπτεμβρίου 2009. Ανακτήθηκε στις 17 Οκτωβρίου 2009.
7. ↑  «Michael Jackson homage to America». news.com.au. 18 Ιουλίου 2009. Ανακτήθηκε στις 5 Μαρτίου 2010.
8. ↑  «Place with No Name sounds like Horse with No Name». news.com.au. 17 Ιουλίου 2009. Αρχειοθετήθηκε από το πρωτότυπο στις 7 Μαρτίου 2012. Ανακτήθηκε στις 5 Μαρτίου 2010.
9. ↑  «People». *St. Louis Post-Dispatch*. 18 Ιουλίου 2009. Ανακτήθηκε στις 5 Μαρτίου 2010.
10. ↑  «Jackson's new song hits the web». *The Hindu*. 18 Ιουλίου 2009. Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 5 Μαρτίου 2010.
11. ↑  «New Michael Jackson song: A Place With No Name». news.com.au. 17 Ιουλίου 2009. Ανακτήθηκε στις 5 Μαρτίου 2010.
12. ↑  Berger, John (7 Αυγούστου 2009). «America rides in on 'horse with no name'». *Honolulu Star-Bulletin*. Αρχειοθετήθηκε από το πρωτότυπο στις 5 Ιανουαρίου 2010. Ανακτήθηκε στις 28 Αυγούστου 2009.
13. ↑  Netter, Sarah (17 Ιουλίου 2009). «Michael Jackson's Unreleased Songs, Continuing the Music Legacy». ABC News. Ανακτήθηκε στις 28 Αυγούστου 2009.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα A Place with No Name  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |